CELEX: 62015TN0619
Language: el
Date: 2015-11-06 00:00:00
Title: Υπόθεση T-619/15: Προσφυγή της 6ης Νοεμβρίου 2015 — Badica και Kardiam κατά Συμβουλίου

25.1.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 27/68
            
         Προσφυγή της 6ης Νοεμβρίου 2015 — Badica και Kardiam κατά Συμβουλίου
   (Υπόθεση T-619/15)
   (2016/C 027/86)
   Γλώσσα διαδικασίας: η γαλλική
   
      Διάδικοι
   
   
      Προσφεύγουσες: Bureau d’achat de diamant Centrafrique (Badica) (Μπανγκουί, Κεντροαφρικανική Δημοκρατία), Kardiam (Αμβέρσα, Βέλγιο) (εκπρόσωποι: D. Luff και L. Defalque, δικηγόροι)
   
      Καθού: Συμβούλιο της Ευρωπαϊκής Ένωσης
   
      Αιτήματα
   
   Οι προσφεύγουσες ζητούν από το Γενικό Δικαστήριο:
   
               —
            
            
               να ακυρώσει το άρθρο 1 του εκτελεστικού κανονισμού (ΕΕ) 2015/1485 του Συμβουλίου της 2ας Σεπτεμβρίου 2015 και το σημείο B 1 του παραρτήματος του εν λόγω κανονισμού στο μέτρο οι προσφεύγουσες καταχωρίζονται στο παράρτημα I του κανονισμού (ΕΕ) 224/2014 του Συμβουλίου, της 10ης Μαρτίου 2014, σχετικά με περιοριστικά μέτρα λόγω της κατάστασης που επικρατεί στην Κεντροαφρικανική Δημοκρατία·
            
         
               —
            
            
               να καταδικάσει το Συμβούλιο στα δικαστικά έξοδα.
            
         
      Λόγοι και κύρια επιχειρήματα
   
   Προς στήριξη της προσφυγής τους, οι προσφεύγουσες προβάλλουν τρεις λόγους.
   
               1.
            
            
               Ο πρώτος λόγος αντλείται από προσβολή των δικαιωμάτων άμυνας, καθώς και από προσβολή του δικαιώματος σε δίκαιη δίκη και αποτελεσματικής δικαστικής προστασίας. Ο λόγος αυτός διαρθρώνεται σε δύο σκέλη:
               
                           —
                        
                        
                           το πρώτο σκέλος αντλείται από έλλειψη ατομικής κοινοποιήσεως από το Συμβούλιο στις προσφεύγουσες της αποφάσεως περί δεσμεύσεως περιουσιακών στοιχείων·
                        
                     
                           —
                        
                        
                           το δεύτερο σκέλος αντλείται από έλλειψη κοινοποιήσεως των αποδεικτικών στοιχείων και της δικογραφίας, καθώς και από παραβίαση των αρχών της εκατέρωθεν ακροάσεως και της διαφάνειας.
                        
                     
         
               2.
            
            
               Ο δεύτερος λόγος αντλείται από εσφαλμένη εκτίμηση των πραγματικών περιστατικών όσον αφορά τις δραστηριότητες των προσφευγουσών, η οποία είχε ως αποτέλεσμα να προκληθεί πλάνη περί το δίκαιο.
            
         
               3.
            
            
               Ο τρίτος λόγος αντλείται από πλημμέλειες κατά τον έλεγχο που διενέργησε το Συμβούλιο.